b'\n_START_ARTICLE_\nSloanova velika stena\n_START_PARAGRAPH_\nSloanova v\xc3\xa9lika stena (ali Sloanov v\xc3\xa9liki zid) je velikanska skupina ali stena galaksij (galakti\xc4\x8dna nit), ki je najve\xc4\x8dja znana struktura v Vesolju._NEWLINE_Njeno odkritje sta objavila 20. oktobra 2003 John Richard Gott in Mario Juri\xc4\x87 s sodelavci z Univerze Princenton. Sloanovo v\xc3\xa9liko steno sta odkrila na osnovi podatkov iz programa Sloan Digital Sky Survey (SDSS) ._NEWLINE_Sloanova velika stena meri v dol\xc5\xbeino 1,37 milijarde svetlobnih let in je pribli\xc5\xbeno 1 milijardo svetlobnih let od Zemlje. Sloanova velika stena je skoraj trikrat dalj\xc5\xa1a kot Velika stena galaksij, ki je bila pred tem najve\xc4\x8dja znana struktura v Vesolju, in, ki sta jo leta 1989 odkrila Margaret Joan Geller in John Peter Huchra na Univerzi Harvard._NEWLINE_Sloanova v\xc3\xa9lika stena je v katalogu SIMBAD ozna\xc4\x8dena kot nadjata SCI 126.'